b'\n_START_ARTICLE_\nKubotan\n_START_SECTION_\nHist\xc3\xb2ria\n_START_PARAGRAPH_\nKubotan \xc3\xa9s una marca registrada pel Mestre Soke Kubota Takayuki, que el va dissenyar originalment com a eina per a policies amb l\'objectiu d\'immobilitzar sospitosos sense infligir ferides greus o permanents. Va comen\xc3\xa7ar a ser popular en els anys 1970, quan va cridar l\'atenci\xc3\xb3 del departament de policia de Los Angeles, els Estats Units, i els oficials de policia van rebre classes del seu propi inventor. A causa de la seva extrema efectivitat en anul\xc2\xb7lar la resist\xc3\xa8ncia de sospitosos especialment violents, mitjan\xc3\xa7ant claus doloroses i cops en punts precisos, el Kubotan \xc3\xa9s sobrenomenat l\'"Instrument d\'ajust d\'Actitud". El Kubotan es va anar estenent gradualment cap a \xc3\xbas civil com a auto defensa i \xc3\xa9s considerat avui en dia una arma popular referent a aix\xc3\xb2._NEWLINE_El primer Kubotan (com el venia Soke Kubota Takayuki) \xc3\xa9s un cilindre de pl\xc3\xa0stic dur d\'uns 14\xc2\xa0cm de llarg per 1.5\xc2\xa0cm de di\xc3\xa0metre amb un c\xc3\xa8rcol incl\xc3\xb2s. El cos est\xc3\xa0 marcat per sis clivelles circulars per a un millor agafament, i hi ha una anella cargolada en un extrem per usar de clauer. Hi ha moltes altres formes i dissenys disponibles, des d\'aliatges d\'alumini a models amb un extrem esmolat. De qualsevol manera, aquests models s\xc3\xb3n considerats m\xc3\xa9s ofensius per naturalesa i no es consideren aut\xc3\xa8ntics kubotans._NEWLINE_A causa del seu senzill disseny, qualsevol cosa cil\xc3\xadndrica \xc3\xa9s un kubotan en ess\xc3\xa8ncia. Kubotans improvisats inclouen bol\xc3\xadgrafs, retoladors, llanternes, etc. Ja que un kubotan \xc3\xa9s un simple tub de pl\xc3\xa0stic, metall o fusta, qualsevol possible regulaci\xc3\xb3 restrictiva podria ser, almenys, ambigua o imprecisa.\n_START_SECTION_\n\xc3\x9as per part dels Mossos d\'Esquadra\n_START_PARAGRAPH_\nEl 19 de maig de 2007, durant una manifestaci\xc3\xb3 de l\'Assemblea d\'Okupes de Barcelona, es produ\xc3\xafren enfrontaments entre membres d\'aquest col\xc2\xb7lectiu i agents dels Mossos d\'Esquadra. Un dels policies, que reb\xc3\xa9 un cop de puny durant la seva intervenci\xc3\xb3, fou fotografiat amb un kubotan punxagut a la m\xc3\xa0, cosa que gener\xc3\xa0 protestes de diversitat de col\xc2\xb7lectius i partits._NEWLINE_El cos dels Mossos d\'Esquadra va respondre afirmant que el kubotan no es va fer servir de manera abusiva, i que l\'instrument no \xc3\xa9s antireglamentari, ja que es considera una eina d\'autodefensa, no una arma.'